CELEX: 52013PC0155
Language: mt
Date: 2013-03-27
Title: Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament tal-Kunsill (KE) Nru 577/98 dwar l-organizzazzjoni ta' stħarriġ ta' kampjuni tal-forza tax-xogħol fil-Komunità

|
			
		
		
		52013PC0155
		
			Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament tal-Kunsill (KE) Nru 577/98 dwar l-organizzazzjoni ta' stħarriġ ta' kampjuni tal-forza tax-xogħol fil-Komunità /* COM/2013/0155 final - 2013/0084 (COD) */
			
				
		
		
			
			   	MEMORANDUM TA’ SPJEGAZZJONI 
1.           KUNTEST TAL-PROPOSTA
It-Trattat dwar il-Funzjonament tal-Unjoni
Ewropea (TFUE) jagħmel distinzjoni bejn is-setgħat iddelegati
lill-Kummissjoni biex tadotta atti mhux leġiżlattivi ta’
applikazzjoni ġenerali li jissupplimentaw jew jemendaw ċerti elementi
mhux essenzjali ta’ att leġiżlattiv partikolari, kif stipulat
fl-Artikolu 290(1) tat-TFUE (atti delegati), u s-setgħat
mogħtija lill-Kummissjoni biex tadotta kundizzjonijiet uniformi għall-implimentazzjoni
ta’ atti tal-Unjoni li huma legalment vinkolanti, kif stipulat
fl-Artikolu 291(2) tat-TFUE (atti ta' implimentazzjoni).
Il-Kummissjoni impenjat ruħha[1], skont ir-Regolament (UE)
Nru 182/2011 tal-Parlament Ewropew u tal-Kunsill
tas-16 ta' Frar 2011 li jistabbilixxi r-regoli u
l-prinċipji ġenerali dwar il-modalitajiet ta’ kontroll mill-Istati
Membri tal-eżerċizzju mill-Kummissjoni tas-setgħat ta’
implimentazzjoni[2],
li tirrevedi atti leġiżlattivi li bħalissa jinkludu referenzi
għall-proċedura regolatorja bi skrutinju fid-dawl tal-kriterji
stabbiliti fit-Trattat.
L-għan ġenerali huwa li sa tmiem
is-seba' mandat tal-Parlament (Ġunju 2014), jitneħħew
id-dispożizzjonijiet kollha li jirreferu għall-proċedura
regolatorja bi skrutinju mill-istrumenti leġiżlattivi kollha.
Fil-kuntest tal-allinjament tar-Regolament
tal-Kunsill (KE) Nru 577/98 tad-9 ta' Marzu 1998 dwar
l-organizzazzjoni ta' stħarriġ ta' kampjuni tal-forza tax-xogħol
fil-Komunità[3]
mar-regoli l-ġodda tat-TFUE, is-setgħat li attwalment huma konferiti
lill-Kummissjoni permezz ta’ dak ir-Regolament ġew ikklassifikati
mill-ġdid.
L-Istħarriġ tal-UE dwar il-Forza
tax-Xogħol (LFS) huwa l-akbar stħarriġ tal-unitajiet
domestiċi fl-Ewropa. Ir-riżultati li dan jipproduċi dwar
l-impjiegi, il-qgħad u l-persuni li jinsabu barra mis-suq tax-xogħol
jiffurmaw is-sinsla tas-sistema ta' informazzjoni statistika dwar is-swieq
tax-xogħol fl-Unjoni Ewropea. B'mod partikolari, l-LFS jipprovdi
l-indikaturi għal tlieta mill-miri ewlenin tal-Ewropa 2020.
L-istituti nazzjonali tal-istatistika huma
responsabbli li jagħżlu l-kampjun, iħejju l-kwestjonarji,
iwettqu intervisti diretti fost il-familji, u jibagħtu r-riżultati
lill-Eurostat skont l-iskema ta' kodifikazzjoni komuni.
Kull sena, il-qalba tal-LFS hija ssupplimentata bl-hekk imsejjaħ
modulu ad hoc. Filwaqt li l-parti ewlenija tal-istħarriġ hija
ta’ interess indaqs fil-livelli nazzjonali u Ewropej, il-moduli ad hoc
li jinbidlu kull sena jservu fil-biċċa l-kbira l-inizjattivi ta’
politika Ewropea, fosthom l-Istrateġija Ewropea dwar l-Impjiegi, l-inizjattiva
ewlenija Żgħażagħ Attivi, l-Istrateġija
għall-Ugwaljanza bejn in-Nisa u l-Irġiel, l-aġenda Ewropea
għall-integrazzjoni u l-Pakkett dwar l-Impjiegi.
Il-produzzjoni sostenibbli ta’ dejta
tal-modulu ad hoc ta' kwalità għolja hija ta' importanza kbira
għal dawk li jieħdu d-deċiżjonijiet fl-UE, u għalhekk
qed jiġi propost li tiġi integrata dispożizzjoni dwar
il-finanzjament fir-Regolament.
2.           RIŻULTATI TAL-KONSULTAZZJONIJIET
MAL-PARTIJIET INTERESSATI U VALUTAZZJONIJIET TAL-IMPATT
Ġew ikkonsultati d-Diretturi
tal-Istatistika Soċjali u l-Kumitat għas-Sistema Statistika Ewropea.
Ma kien hemm l-ebda bżonn li ssir
valutazzjoni tal-impatt.
3.           ELEMENTI LEGALI TAL-PROPOSTA
L-għanijiet ta’ din il-proposta huma:
(i) li jinbidel ir-Regolament (KE)
Nru 577/98 u jiġi allinjat mal-kuntest istituzzjonali ġdid.
B'mod partikolari, l-għan hu li jiġu identifikati liema setgħat
għandha l-Kummissjoni u li tiġi stabbilita l-proċedura xierqa
għall-adozzjoni ta’ miżuri fuq il-bażi ta’ dawn is-setgħat.
Il-Kummissjoni għandha s-setgħa li
tadotta atti delegati skont l-Artikolu 290 tat-TFUE sabiex tissupplimenta
jew temenda ċerti elementi mhux essenzjali tar-Regolament (KE)
Nru 577/98. B’mod partikolari, il-Kummissjoni tista’ tadotta, permezz ta’
atti delegati, il-kontenut tal-moduli ad hoc, id-definizzjonijiet u kull
aġġustament tal-lista tal-varjabbli tal-istħarriġ li jkun
meħtieġ minħabba l-evoluzzjoni tat-tekniki u l-kunċetti.
Barra minn hekk, il-Kummissjoni tista’ tadotta, permezz ta’ atti delegati,
il-lista ta’ varjabbli strutturali, inkluż id-daqs minimu tal-kampjun u
l-frekwenza tal-istħarriġ. Il-Kummissjoni għandha tiżgura
li dawn l-atti delegati ma jimponux piż amministrattiv addizzjonali
sinifikanti fuq l-Istati Membri u fuq l-unitajiet li jwieġbu.
Is-setgħat ta' implimentazzjoni huma
kkonferiti lill-Kummissjoni bil-ħsieb li jiġu żgurati
kundizzjonijiet uniformi rigward it-trażmissjoni tal-informazzjoni
statistika, partikolarment billi jiġu adottati r-regoli dwar
ir-reviżjonijiet li għandhom jintużaw, il-kodifikazzjoni
tal-varjabbli u lista tal-prinċipji għall-formulazzjoni
tal-mistoqsijiet dwar l-istatus tax-xogħol, skont il-proċedura ta’
eżami stabbilita fl-Artikolu 5 tar-Regolament (UE) Nru 182/2011.
(ii) li l-Kummissjoni titqiegħed
f'pożizzjoni li tipprevedi kontribuzzjoni finanzjarja. Dan huwa propost
minħabba l-importanza tal-moduli ad hoc tal-Istħarriġ
dwar il-Forza tax-Xogħol b'appoġġ għall-politiki
tal-Unjoni. Tali kontribuzzjoni mill-Unjoni għall-finanzjament
tal-implimentazzjoni tagħhom hija proposta permezz ta' proċeduri ta’
għotja, mingħajr sejħiet għal proposti. L-għotjiet
għandhom jingħataw lill-istituti nazzjonali tal-istatistika u lil
awtoritajiet nazzjonali oħra msemmija fl-Artikolu 5(2) tar-Regolament
(KE) Nru 223/2009 tal-Parlament Ewropew u tal-Kunsill tal-11 ta’ Marzu 2009
dwar l-Istatistika Ewropea[4].
Sabiex ikunu permessi proċeduri amministrattivi simplifikati b'mod
sinifikanti kif ukoll tnaqqis sostanjzali tar-riskju ta’ żbalji marbuta
mal-ġestjoni tal-għotjiet, jista' jiġi propost l-użu ta'
somom f'daqqa skont l-Artikolu 124(1) tar-Regolament Finanzjarju.
·       
Bażi legali
L-Artikolu 338(1) tat-Trattat dwar
il-Funzjonament tal-Unjoni Ewropea.
·       
L-għażla tal-istrument
Ir-Regolament tal-Parlament Ewropew u
tal-Kunsill.
4.           IMPLIKAZZJONIJIET BAĠITARJI
L-implikazzjonijiet baġitarji huma
stabbiliti fid-dikjarazzjoni finanzjarja.
·       
Iż-Żona Ekonomika Ewropea
L-att propost jikkonċerna kwistjoni
taż-ŻEE u għalhekk għandu jestendi għaż-Żona
Ekonomika Ewropea.
2013/0084 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
li jemenda r-Regolament tal-Kunsill (KE) Nru 577/98
dwar l-organizzazzjoni ta' stħarriġ ta' kampjuni tal-forza
tax-xogħol fil-Komunità
(Test b'rilevanza għaż-ŻEE)
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar il-Funzjonament
tal-Unjoni Ewropea, u b’mod partikolari l-Artikolu 338(1) tiegħu,
Wara li kkunsidraw il-proposta tal-Kummissjoni
Ewropea,
Wara li bagħtu l-abbozz ta’ att
leġiżlattiv lill-Parlamenti nazzjonali,
Filwaqt li jaġixxu skont
il-proċedura leġiżlattiva ordinarja,
Billi:
(1)       B'konsegwenza tad-dħul
fis-seħħ tat-Trattat dwar il-Funzjonament tal-Unjoni Ewropea (TFUE),
is-setgħat mogħtija lill-Kummissjoni jridu jiġu allinjati
mal-Artikoli 290 u 291 tat-TFUE.
(2)       Il-Kummissjoni impenjat
ruħha[5],
skont ir-Regolament (UE) Nru 182/2011 tal-Parlament Ewropew u tal-Kunsill
tas-16 ta' Frar 2011 li jistabbilixxi r-regoli u
l-prinċipji ġenerali dwar il-modalitajiet ta’ kontroll mill-Istati
Membri tal-eżerċizzju mill-Kummissjoni tas-setgħat ta’
implimentazzjoni[6],
li tirrevedi atti leġiżlattivi li bħalissa jinkludu referenzi
għall-proċedura regolatorja bi skrutinju fid-dawl tal-kriterji
stabbiliti fit-Trattat.
(3)       Il-Kummissjoni għandu
jkollha s-setgħa li tadotta atti delegati skont l-Artikolu 290
tat-TFUE sabiex tissupplimenta jew temenda ċerti elementi mhux essenzjali
ta' atti leġiżlattivi partikolari, speċjalment biex jitqiesu
l-iżviluppi ekonomiċi, soċjali u tekniċi. Il-Kummissjoni
għandha tiżgura li dawn l-atti delegati ma jimponux piż
amministrattiv addizzjonali sinifikanti fuq l-Istati Membri u fuq l-unitajiet
li jwieġbu.
(4)       Ir-Regolament tal-Kunsill
(KE) Nru 577/98 tad-9 ta' Marzu 1998 dwar l-organizzazzjoni
ta' stħarriġ ta' kampjuni tal-forza tax-xogħol fil-Komunità[7] jinkludi referenzi
għall-proċedura regolatorja bi skrutinju u għalhekk għandu
jiġi rivedut fid-dawl tal-kriterji stabbiliti fit-Trattat.
(5)       Il-Kummissjoni għandu
jkollha s-setgħa li tadotta atti delegati skont l-Artikolu 290
tat-TFUE sabiex tissupplimenta jew temenda ċerti elementi mhux essenzjali
tar-Regolament (KE) Nru 577/98 fir-rigward tal-kontenut tal-moduli ad
hoc, id-definizzjonijiet, u kull aġġustament tal-lista
tal-varjabbli tal-istħarriġ li jkun meħtieġ minħabba
l-evoluzzjoni tat-tekniki u l-kunċetti. Barra minn hekk, il-Kummissjoni
għandha tingħata s-setgħa li tadotta atti delegati sabiex
tadotta l-lista ta’ varjabbli strutturali, inkluż id-daqs minimu
tal-kampjun u l-frekwenza tal-istħarriġ.
(6)       Huwa ta' importanza
partikolari li l-Kummissjoni twettaq konsultazzjonijiet xierqa matul il-ħidma
preparatorja tagħha, inkluż fil-livell tal-esperti. Meta tkun qed
tħejji u tfassal l-atti delegati, il-Kummissjoni għandha tiżgura
t-trażmissjoni simultanja, f'waqtha u xierqa tad-dokumenti rilevanti
lill-Parlament Ewropew u lill-Kunsill.
(7)       Sabiex ikunu żgurati
kundizzjonijiet uniformi għall-implimentazzjoni ta’ dan ir-Regolament,
għandhom ikunu konferiti setgħat ta’ implimentazzjoni
lill-Kummissjoni. Dawn is-setgħat għandhom jiġu
eżerċitati skont ir-Regolament (UE) Nru 182/2011.
(8)       Fid-dawl tal-importanza
tal-moduli ad hoc tal-Istħarriġ dwar il-Forza tax-Xogħol
b'appoġġ għall-politiki tal-Unjoni, hija proposta kontribuzzjoni
mill-Unjoni għall-finanzjament tal-implimentazzjoni tagħhom permezz
ta' proċeduri ta’ għotja, mingħajr sejħiet għal
proposti. L-għotjiet għandhom jingħataw lill-istituti nazzjonali
tal-istatistika u lil awtoritajiet nazzjonali oħra msemmija
fl-Artikolu 5(2) tar-Regolament (KE) Nru 223/2009 tal-Parlament
Ewropew u tal-Kunsill tal-11 ta’ Marzu 2009 dwar l-Istatistika
Ewropea[8].
L-għotjiet li jingħataw bl-għan li jitwettqu
stħarriġiet dwar il-forza tax-xogħol jistgħu jieħdu
l-forma ta' somom f'daqqa. F’dan il-kuntest, l-użu ta’ somom f'daqqa
għandu jkun mezz ewlieni kif tiġi ssimplifikata l-ġestjoni
tal-għotjiet.
(9)       B'deroga mill-Artikolu 126(3)(e)
tar-Regolament (UE, Euratom) Nru 966/2012 tal-Parlament Ewropew u
tal-Kunsill tal-25 ta' Ottubru 2012 dwar ir-regoli finanzjarji
applikabbli għall-baġit ġenerali tal-Unjoni[9], minħabba ż-żieda
fil-piż amministrattiv b’rabta mal-informazzjoni addizzjonali li trid
tinġabar għall-Istħarriġ dwar il-Forza tax-Xogħol li
se jgħin biex jiġu pprovduti l-indikaturi għal tlieta mill-miri
ewlenin tal-Ewropa 2020, jeħtieġ li jiġu konfinanzjati
l-ispejjeż tas-salarji tal-persunal ta’ amministrazzjonijiet nazzjonali
anki jekk l-awtorità pubblika relevanti tkun wettqet l-azzjoni sostnuta
mingħajr għotja tal-UE.
(10)     B’konformità
mal-prinċipju tal-proporzjonalità, sabiex jinkiseb l-għan bażiku
ta’ allinjament tas-setgħat ikkonferiti lill-Kummissjoni mal-Artikoli 290
u 291 tat-TFUE, huwa meħtieġ u xieraq li jiġu stabbiliti
r-regoli dwar dan l-allinjament fir-Regolament (KE) Nru 577/98. Dan
ir-Regolament ma jmurx lil hinn minn dak li hu meħtieġ biex jinkiseb
dak l-għan, skont l-Artikolu 5(4) tat-Trattat dwar l-Unjoni Ewropea.
(11)     Sabiex tiġi żgurata
ċ-ċertezza legali, jeħtieġ li l-proċeduri
għall-adozzjoni ta' miżuri li nbdew iżda ma tlestewx qabel
id-dħul fis-seħħ ta' dan ir-Regolament ma jiġux affettwati
minn dan ir-Regolament.
(12)     Għaldaqstant,
ir-Regolament (KE) Nru 577/98 għandu jiġi emendat skont dan,
ADOTTAW DAN IR-REGOLAMENT:
Artikolu 1
Ir-Regolament (KE) Nru 577/98 huwa
emendat kif ġej:
(1)        L-Artikolu 4 huwa emendat kif
ġej:
(a) il-paragrafi 2 u 3 huma sostitwiti
b’dan li ġej:
“2.        Il-Kummissjoni
għandha tingħata s-setgħa li tadotta atti delegati skont
l-Artikolu 7c, dwar id-definizzjonijiet u kull aġġustament
tal-lista tal-varjabbli tal-istħarriġ li jkun meħtieġ
minħabba l-evoluzzjoni tat-tekniki u l-kunċetti.
Il-Kummissjoni
għandha tingħata s-setgħa li tadotta atti delegati skont
l-Artikolu 7c, dwar lista ta' varjabbli (minn hawn ’il quddiem
imsejħa "varjabbli strutturali"), inkluż id-daqs minimu
tal-kampjun u l-frekwenza tal-istħarriġ, minn fost
il-karatteristiċi tal-istħarriġ speċifikati
fil-paragrafu 1 li għandhom jiġu mistħarrġa biss
bħala medji annwali b'referenza għal 52 ġimgħa aktar
milli bħala medji trimestrali.
3.         Il-Kummissjoni għandha, permezz ta’ atti ta’ implimentazzjoni,
tadotta r-regoli dwar ir-reviżjonijiet li għandhom jintużaw,
il-kodifikazzjoni tal-varjabbli u l-lista tal-prinċipji
għall-formulazzjoni tal-mistoqsijiet dwar l-istatus tax-xogħol. Dawk l-atti ta’ implimentazzjoni għandhom
jiġu adottati skont il-proċedura ta’ eżami msemmija
fl-Artikolu 8(2).”
(b) il-paragrafu 4 huwa mħassar.
(2)        Għandhom
jiżdiedu l-Artikoli 7a, 7b u 7c li ġejjin:
“Artikolu 7a
Moduli ad hoc
1.         Il-Kummissjoni għandha
tingħata s-setgħa li tadotta atti delegati skont l-Artikolu 7c
dwar sett addizzjonali ta' varjabbli (minn hawn ’il quddiem imsejjaħ
“modulu ad hoc”) sabiex jissupplimenta l-informazzjoni deskritta
fl-Artikolu 4(1), inklużi s-suġġett, il-perjodu ta’
referenza, id-daqs tal-kampjun (indaqs jew inqas mid-daqs determinat
tal-kampjun skont l-Artikolu 3) u l-iskadenza għat-trażmissjoni
tar-riżultati (li tista’ tkun differenti mill-iskadenza skont
l-Artikolu 6).
2.         Il-lista
ddettaljata tal-informazzjoni li trid tinġabar f’modulu ad hoc
għandha tiġi kkompilata mill-inqas 12-il xahar qabel ma jibda
l-perjodu ta' referenza għal dak il-modulu. Il-volum ta’ modulu ad hoc
għandu jkun limitat għal 11-il varjabbli.
Artikolu 7b
Dispożizzjoni finanzjarja
L-Unjoni tista’
tipprovdi appoġġ finanzjarju lill-istituti nazzjonali tal-istatistika
u lil awtoritajiet nazzjonali oħra msemmija bħala l-benefiċjarji
magħżula fl-Artikolu 5(2) tar-Regolament (KE) Nru 223/2009,
għall-implimentazzjoni tal-moduli ad hoc kif imsemmi
fl-Artikolu 7a skont l-Artikolu X tar-Regolament (UE) Nru XX/XX
tal-Parlament Ewropew u tal-Kunsill dwar Programm tal-Unjoni Ewropea
għall-Bidla Soċjali u l-Innovazzjoni[10],
[COM (2011) 609 finali].
Artikolu 7c 
Eżerċizzju tas-setgħat delegati
1.         Il-Kummissjoni hija mogħtija
s-setgħa li tadotta atti delegati soġġett
għall-kundizzjonijiet stabbiliti f’dan l-Artikolu.
2.         Meta teżerċita
s-setgħat delegati b’konformità mal-Artikolu 4(2) u
l-Artikolu 7a, il-Kummissjoni għandha tiżgura li l-atti delegati
ma jimponux piż amministrattiv addizzjonali sinifikanti fuq l-Istati
Membri u fuq dawk li jwieġbu.
3.         Is-setgħa li tadotta atti
delegati msemmija fl-Artikolu 4(2) u fl-Artikolu 7a għandha
tiġi kkonferita lill-Kummissjoni għal perjodu ta’ żmien
indeterminat minn (Uffiċċju tal-pubblikazzjonijiet: jekk
jogħġbok daħħal id-data preċiża tad-dħul
fis-seħħ tar-Regolament emendatorju).
4.         Id-delega ta' setgħat
imsemmija fl-Artikolu 4(2) u l-Artikolu 7a tista’ tiġi rrevokata
fi kwalunkwe żmien mill-Parlament Ewropew jew mill-Kunsill.
Deċiżjoni ta’ revoka għandha
ttemm id-delega tas-setgħa speċifikata f’dik id-deċiżjoni.
Din għandha ssir effettiva l-għada tal-pubblikazzjoni
tad-deċiżjoni f’Il-Ġurnal Uffiċjali tal-Unjoni Ewropea
jew f’data aktar tard speċifikata fih. Hija ma għandha taffettwa
l-validità tal-ebda att delegat li diġà jkun hemm fis-seħħ.
5.         Malli tadotta att delegat,
il-Kummissjoni għandha tinnotifikah fl-istess waqt lill-Parlament Ewropew
u lill-Kunsill.
6.         Att delegat adottat skont
l-Artikolu 4(2) u l-Artikolu 7a għandu jidħol
fis-seħħ biss jekk ma tiġi espressa l-ebda oġġezzjoni
la mill-Parlament Ewropew u lanqas mill-Kunsill fi żmien xahrejn
min-notifika ta’ dak l-att lill-Parlament Ewropew u lill-Kunsill jew jekk,
qabel ma jagħlaq dan iż-żmien, il-Parlament Ewropew u l-Kunsill
jkunu informaw it-tnejn li huma lill-Kummissjoni li mhumiex se
joġġezzjonaw. Dan il-perjodu għandu jiġi estiż
b’xahrejn fuq l-inizjattiva tal-Parlament Ewropew jew tal-Kunsill."
(3)        L-Artikolu 8 huwa sostitwit
b'dan li ġej:
“Artikolu 8
Kumitat
1.         Il-Kummissjoni għandha
tiġi megħjuna mill-Kumitat għas-Sistema Statistika Ewropea
stabbilit bir-Regolament (KE) Nru 223/2009. Dak il-kumitat għandu
jkun kumitat skont it-tifsira tar-Regolament (UE) Nru 182/2011.
2.         Fejn issir referenza għal dan
il-paragrafu, għandu japplika l-Artikolu 5 tar-Regolament (UE)
Nru 182/2011.”
Artikolu 2
Dan ir-Regolament ma għandux jaffettwa
l-proċeduri għall-adozzjoni ta' miżuri previsti fir-Regolament
(KE) Nru 577/98 li nbdew iżda ma tlestewx qabel id-dħul
fis-seħħ ta' dan ir-Regolament.
Artikolu 3
Dan ir-Regolament għandu jidħol
fis-seħħ fl-għoxrin jum wara dak tal-pubblikazzjoni tiegħu
f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmul fi Brussell,
Għall-Parlament Ewropew                           Għall-Kunsill
Il-President                                                    
DIKJARAZZJONI FINANZJARJA
LEĠIŻLATTIVA
1.           QAFAS TAL-PROPOSTA/INIZJATTIVA 
              1.1.    Titolu tal-proposta/inizjattiva 
              1.2.    Qasam/Oqsma
tal-politika kkonċernat(i) fl-istruttura tal-ABM/ABB
              1.3.    Natura
tal-proposta/inizjattiva 
              1.4.    Għanijiet

              1.5.    Raġunijiet
għall-proposta/inizjattiva 
              1.6.    Tul
taż-żmien u impatt finanzjarju 
              1.7.    Metodu/i
ta' ġestjoni previst(i) 
2.           MIŻURI TA’ ĠESTJONI
              2.1.    Regoli
ta’ monitoraġġ u rappurtar 
              2.2.    Sistema
ta' ġestjoni u kontroll 
              2.3.    Miżuri
għall-prevenzjoni tal-frodi u l-irregolaritajiet 
3.           IMPATT FINANZJARJU STMAT
TAL-PROPOSTA/INIZJATTIVA 
              3.1.    L-intestatura/i
tal-qafas finanzjarju pluriennali u l-linja/i baġitarja/i affettwat(i) 
              3.2.    Impatt
stmat fuq in-nefqa 
              3.2.1. Sommarju tal-impatt
stmat fuq in-nefqa 
              3.2.2. Impatt stmat fuq
l-approprjazzjonijiet operazzjonali 
              3.2.3. Impatt stmat fuq l-approprjazzjonijiet
ta' natura amministrattiva
              3.2.4. Kompatibbiltà
mal-qafas finanzjarju pluriennali attwali
              3.2.5. Kontribuzzjonijiet
minn partijiet terzi 
              3.3.    Impatt stmat fuq id-dħul
              DIKJARAZZJONI
FINANZJARJA LEĠIŻLATTIVA
1.           QAFAS TAL-PROPOSTA/INIZJATTIVA
1.1.        Titolu
tal-proposta/inizjattiva
IR-REGOLAMENT
TAL-PARLAMENT EWROPEW U TAL-KUNSILL li jemenda r-Regolament tal-Kunsill (KE)
Nru 577/98 dwar l-organizzazzjoni ta' stħarriġ ta’ kampjuni
tal-forza tax-xogħol fil-Komunità
1.2.        Qasam/oqsma ta’ politika
kkonċernat(i) fl-istruttura tal-ABM/ABB[11]
3403 –
Produzzjoni ta’ informazzjoni statistika
1.3.        Natura
tal-proposta/inizjattiva
¨ Il-proposta/l-inizjattiva
hija relatata ma' azzjoni ġdida
¨ Il-proposta/l-inizjattiva
hija relatata ma’ azzjoni ġdida li ssegwi proġett pilota/azzjoni
preparatorja[12]
X Il-proposta/l-inizjattiva għandha x’taqsam
mal-estensjoni ta’ azzjoni eżistenti
¨ Il-proposta/l-inizjattiva
għandha x’taqsam ma’ azzjoni indirizzata mill-ġdid lejn azzjoni
ġdida
1.4.        Għanijiet
1.4.1.     L-għan(ijiet)
strateġiku(ċi) pluriennali tal-Kummissjoni fil-mira
tal-proposta/inizjattiva
Programm
Statistiku Komunitarju 2008 sal-2012, Titolu VIII “Impjieg”.
Ir-Regolament
(UE) Nru 99/2013 tal-Parlament Ewropew u tal-Kunsill
tal-15 ta' Jannar 2013 dwar il-programm statistiku Ewropew
tal-2013-2017[13],
it-Taqsima 3.2 “L-Ewropa tal-persuni”.
1.4.2.     Għan(ijiet)
speċifiku/ċi u attività/ajiet tal-ABM/ABB ikkonċernata/i
Għan
speċifiku Nru.
Għan
speċifiku 1 – il-produzzjoni tad-dejta
Attività/ajiet
ABM/ABB ikkonċernata/i
3403 –
Il-produzzjoni ta’ informazzjoni statistika
1.4.3.     Riżultat(i) mistenni(ja)
u impatt
Speċifika
l-effetti li l-proposta/inizjattiva għandu jkollha fuq
il-benefiċjarji/gruppi fil-mira.
Iġbor
l-informazzjoni statistika dwar suġġetti speċifiċi marbuta
mas-suq tax-xogħol u rilevanti għall-inizjattivi tal-politika tal-UE
(suġġett differenti kull sena, fuq proposta ta’ dawk li jfasslu
l-politika; pereżempju, fl-2010 inġabret dejta dwar ir-rikonċiljazzjoni
bejn ix-xogħol u l-ħajja tal-familja, fl-2011 dwar is-sitwazzjoni
tal-persuni b'diżabbiltà fis-suq tax-xogħol, u fl-2012 dwar
it-tranżizzjoni mix-xogħol għall-irtirar).
Minħabba
l-possibbiltà li din l-informazzjoni tiġi inkroċjata mal-varjabbli
miġbura regolarment fil-qalba tal-Istħarriġ dwar il-Forza
tax-Xogħol (LFS), l-inizjattiva se tipprovdi evidenza statistika
komparabbli għall-formulazzjoni u l-evalwazzjoni tal-inizjattivi
speċifiċi tal-UE marbuta mas-suq tax-xogħol.
1.4.4.     Indikaturi tar-riżultati
u tal-impatt
Speċifika
l-indikaturi għall-monitoraġġ tal-implimentazzjoni
tal-proposta/inizjattiva.
Il-Kummissjoni
(Eurostat) tiddefinixxi linji gwida komuni tas-Sistema Statistika Ewropea
għall-implimentazzjoni tal-moduli ad hoc tal-LFS. Il-kwalità
tad-dejta statistika se tkun żgurata permezz ta' kontrolli
speċifiċi tad-daqs minimu tal-kampjun.
1.5.        Raġunijiet
għall-proposta/inizjattiva
1.5.1.     Ir-rekwiżit(i) li jrid(u)
jintlaħaq/jintlaħqu fuq medda qasira jew twila ta’ żmien
Indikaturi
komparabbli dwar is-suġġett speċifiku tal-modulu (wieħed differenti
kull sena) ippubblikat.
Riżultati
tar-rappurtar tal-pubblikazzjonijiet speċjali.
Mikrodejta
rrilaxxata lill-komunità tar-riċerka.
1.5.2.     Valur miżjud
tal-involviment tal-UE
Il-paragun
tar-riżultati fil-livell tal-UE dwar l-inizjattivi speċifiċi tal-UE
— li huwa meħtieġ għall-miżuri tat-tfassil tal-politika.
1.5.3.     Tagħlimiet li
ttieħdu minn esperjenzi simili fl-imgħoddi
Il-parteċipazzjoni
tal-Istati Membri kollha, li hija essenzjali għall-utilità tad-dejta
għat-tfassil tal-politika, tista’ tiġi żgurata biss permezz ta’
att legali akkumpanjat mill-appoġġ finanzjarju tal-Unjoni.
1.5.4.     Koerenza u sinerġija
possibbli ma' strumenti rilevanti oħrajn
Billi l-modulu
huwa mehmuż mal-Istħarriġ dwar il-Forza tax-Xogħol,
id-dejta pprovduta mill-modulu se tkun konsistenti mal-LFS u tista’ tiġi
sfruttata simultanjament miegħu, u għalhekk issaħħaħ
ir-riżultati.
1.6.        Tul taż-żmien u
impatt finanzjarju
¨ Proposta/inizjattiva b'tul
taż-żmien limitat
·      ¨  Proposta/inizjattiva
fis-seħħ minn [JJ/XX]SSSS sa [JJ/XX]SSSS
·      ¨  Impatt
finanzjarju minn SSSS sa SSSS
X Proposta/inizjattiva b’tul ta' żmien
mingħajr limitu
·      Implimentazzjoni b’perjodu tal-bidu minn SSSS sa SSSS,
·      segwita minn tħaddim fuq skala sħiħa.
1.7.        Metod(i) ta’ ġestjoni
previst(i)[14]
X Ġestjoni diretta ċentralizzata
mill-Kummissjoni
¨ Ġestjoni indiretta ċentralizzata bid-delega ta' kompiti ta' implimentazzjoni lil:
·      ¨  aġenziji
eżekuttivi
·      ¨  korpi mwaqqfa
mill-Komunitajiet[15]
·      ¨  korpi nazzjonali
mis-settur pubbliku/korpi b'missjoni tas-servizz pubbliku
·      ¨  persuni fdati
bl-implimentazzjoni ta’ azzjonijiet speċifiċi skont it-Titolu V
tat-Trattat dwar l-Unjoni Ewropea u identifikati fl-att bażiku rilevanti
skont it-tifsira tal-Artikolu 49 tar-Regolament Finanzjarju
¨ Ġestjoni kondiviża mal-Istati Membri
¨ Ġestjoni deċentralizzata ma’ pajjiżi terzi
¨ Ġestjoni konġunta ma' organizzazzjonijiet internazzjonali (trid tispeċifika)
Jekk tindika aktar minn
metodu wieħed ta’ ġestjoni, jekk jogħġbok ipprovdi d-
dettalji fit-taqsima "Kummenti".
Kummenti
Il-ġbir
tad-dejta se jiġi kofinanzjat mill-UE b'għotjiet lill-Istituti
Nazzjonali tal-Istatistika (kollha kemm huma jkunu korpi pubbliċi) li
jistgħu jieħdu l-forma ta' somom f'daqqa, skont ir-Regolament
Finanzjarju.
2.           MIŻURI TA’ ĠESTJONI
2.1.        Regoli ta’
monitoraġġ u rappurtar
Speċifika l-frekwenza
u l-kundizzjonijiet.
Ir-rappurtar
dettaljat regolari tal-kwalità tal-implimentazzjoni huwa fis-seħħ,
skont ir-regoli speċifiċi tal-Eurostat.
Dawk li
jirċievu l-għotjiet għandhom jibagħtu d-dejta miġbura
u r-rapport ta’ kwalità korrispondenti.
2.2.        Sistema ta' ġestjoni u
kontroll
2.2.1.     Riskju/i identifikat/i
Metodu
ta' ġestjoni diretta = riskji inerenti limitati għall-ġestjoni
tal-għotjiet.
2.2.2.     Metodu/i ta' kontroll
previst(i)
L-użu
ta' forma simplifikata ta’ għotjiet jista’ jnaqqas ir-riskju ta’
żbalji.
2.3.        Miżuri
għall-prevenzjoni ta' frodi u ta' irregolaritajiet
Speċifika
l-miżuri ta' prevenzjoni u protezzjoni eżistenti jew previsti.
Ir-riċevituri
potenzjali kollha tal-għotjiet huma korpi pubbliċi (Istituti
Nazzjonali tal-Istatistika). Dawn huma għotjiet mingħajr sejħiet
għal proposti. Hemm fis-seħħ kontrolli, li jqisu dawn
il-proċeduri speċifiċi tal-għotjiet, u jinvolvu
l-analiżi ex-ante u ex-post tal-ġestjoni
tal-għotjiet.
L-użu
ta' somom f'daqqa, skont l-Artikolu 124(1) tar-Regolament Finanzjarju,
inaqqas sostanzjalment ir-riskju ta’ żbalji relatati mal-ġestjoni
tal-għotjiet sabiex jippermetti amministrazzjoni simplifikata b’mod
sinifikanti.
3.           IMPATT FINANZJARJU STMAT
TAL-PROPOSTA/INIZJATTIVA
3.1.        L-intestatura/i tal-qafas
finanzjarju pluriennali u l-linja/i baġitarja/i milquta
(1)
Linji baġitarji tan-nefqa eżistenti
Fl-ordni
tal-intestaturi tal-qafas finanzjarju pluriennali u l-linji baġitarji.
 Intestatura tal-qafas finanzjarju pluriennali || Linja baġitarja || Tip ta' nefqa || Kontribuzzjoni 
 Numru [Deskrizzjoni ………………………...……….] || Diff./mhux diff. ([16]) || minn pajjiżi tal-EFTA[17] || minn pajjiżi kandidati[18] || minn pajjiżi terzi || skont it-tifsira tal-Artikolu 18(1)(aa) tar-Regolament Finanzjarju 
   || [XX.YY.YY.YY]   || Diff/mhux diff. || IVA/LE || IVA/LE || IVA/LE || IVA/LE 
(2)
Linji baġitarji ġodda mitluba
Fl-ordni tal-intestaturi tal-qafas finanzjarju
pluriennali u l-linji baġitarji.
 Intestatura tal-qafas finanzjarju pluriennali || Linja baġitarja || Tip ta' nefqa || Kontribuzzjoni 
 INTESTATURA 1: Tkabbir intelliġenti u inklużiv || Diff./mhux diff. || minn pajjiżi tal-EFTA || minn pajjiżi kandidati || minn pajjiżi terzi || skont it-tifsira tal-Artikolu 18(1)(aa) tar-Regolament Finanzjarju 
 1a || 04 03 02 01 XX PROGRESS — Appoġġ għall-iżvilupp, l-implimentazzjoni, il-monitoraġġ u l-evalwazzjoni tal-leġiżlazzjoni tal-Unjoni dwar l-impjiegi u l-politika soċjali u l-kundizzjonijiet tax-xogħol   || AD || IVA || IVA || LE || LE 
3.2.        Impatt stmat fuq in-nefqa
3.2.1.     Sommarju tal-impatt stmat fuq
in-nefqa
EUR miljun (sa 3 punti deċimali)
 Intestatura tal-qafas finanzjarju pluriennali: || Numru || INTESTATURA 1: Tkabbir Intelliġenti u Inklużiv 
 DĠ EMPL ||   ||   || Sena N[19] 2014 || Sena N+1 2015 || Sena N+2 2016 || Sena N+3 2017 || Sena N+4 2018 || Sena N+5 2019 || Sena N+6 2020 || TOTAL 
  Approprjazzjonijiet operazzjonali ||   ||   ||   ||   ||   ||   ||   ||   
 Numru tal-linja baġitarja || Impenji || (1) || 2 || 2 || 2 || 2 || 2 || 2 || 2 || 14 
 Pagamenti || (2) || 0,8 || 0,8 || 2 || 2 || 2 || 2 || 2 || 11,6 
 In-numru tal-linja baġitarja || Impenji || (1a) ||   ||   ||   ||   ||   ||   ||   ||   
 Pagamenti || (2a) ||   ||   ||   ||   ||   ||   ||   ||   
 Approprjazzjonijiet ta' natura amministrattiva ffinanzjati  mill-pakkett għal programmi speċifiċi[20] ||   ||   ||   ||   ||   ||   ||   ||   
 In-numru tal-linja baġitarja 29.010405 ||   || (3) || 0,047 || 0,047 || 0,047 || 0,047 || 0,047 || 0,047 || 0,047 || 0,329 
 Approprjazzjonijiet TOTALI għad-DĠ EMPL || Impenji || =1+1a +3 || 2,047 || 2,047 || 2,047 || 2,047 || 2,047 || 2,047 || 2,047 || 14,329 
 Pagamenti || =2+2a +3 || 0,847 || 0,847 || 2,047 || 2,047 || 2,047 || 2,047 || 2,047 || 11,929 
Nota: Dan
il-kalkolu jippreżumi prefinanzjament ta’ 40 % fis-sena N u pagament
finali ta’ 60 % fis-sena N + 2.

 Intestatura tal-qafas finanzjarju pluriennali: || 5 ||  Nefqa amministrattiva 
EUR miljun (sa 3 punti deċimali)
   ||   ||   || Sena N 2014 || Sena N+1 2015 || Sena N+2 2016 || Sena N+3 2017 || Sena N+4 2018 || Sena N+5 2019 || Sena N+6 2020 || TOTAL 
 DĠ ESTAT || 
  Riżorsi umani || 0,223 || 0,223 || 0,223 || 0,223 || 0,223 || 0,223 || 0,223 || 1,559   
  Nefqa amministrattiva oħra ||   ||   ||   ||   ||   ||   ||   ||   
 TOTAL DĠ ESTAT || Approprjazzjonijiet ||   ||   ||   ||   ||   ||   ||   ||   
 Approprjazzjonijiet TOTALI taħt l-INTESTATURA 5 tal-qafas finanzjarju pluriennali || (Impenji totali = Pagamenti totali) ||   ||   ||   ||   ||   ||   ||   ||   
EUR miljun (sa 3 punti deċimali)
   ||   ||   || Sena N 2014 || Sena N+1 2015 || Sena N+2 2016 || Sena N+3 2017 || Sena N+4 2018 || Sena N+5 2019 || Sena N+6 2020 || TOTAL 
 Approprjazzjonijiet TOTALI taħt l-INTESTATURI 1 sa 5 tal-qafas finanzjarju pluriennali || Impenji || 2,270 || 2,270 || 2,270 || 2,270 || 2,270 || 2,270 || 2,270 || 15,890 
 Pagamenti || 1,070 || 1,070 || 2,270 || 2,270 || 2,270 || 2,270 || 2,270 || 13,490 
3.2.2.     Impatt stmat fuq
l-approprjazzjonijiet operazzjonali
·      ¨  Il-proposta/l-inizjattiva
ma tirrikjedix l-użu ta' approprjazzjonijiet operazzjonali
·      X  Il-proposta/l-inizjattiva teħtieġ l-użu ta’
approprjazzjonijiet operazzjonali, kif spjegat hawn taħt:
Approprjazzjonijiet ta’ impenn f’EUR miljun (sa 3
punti deċimali)
 Indika l-għanijiet u r-riżultati   ò ||   ||   || Sena N 2014 || Sena N+1 2015 || Sena N+2 2016 || Sena N+3 2017 || Sena N+4 2018 || Sena N+5 2019 || Sena N+6 2020 || TOTAL 
 RIŻULTATI 
 Tip ta’ riżultat[21] || Spiża medja tar-riżultat || Numru ta' riżultati ||  Spiża || Numru ta' riżultati || Spiża || Numru ta' riżultati || Spiża || Numru ta' riżultati || Spiża || Numru ta' riżultati || Spiża || Numru ta' riżultati || Spiża || Numru ta' riżultati || Spiża || Għadd totali ta’ riżultati || Spiża totali 
 GĦAN SPEĊIFIKU Nru 1[22] || Il-provvista ta’ statistika ta’ kwalità dwar oqsma ewlenin tal-politika soċjali 
 Għadd ta’ rekords || L-istħarriġ ta’mikrodejta ||  EUR 3,4 /rekord || 580 905 || 2 || 580 905 || 2 || 580 905 || 2 || 580 905 || 2 || 580 905 || 2 || 580 905 || 2 || 580 905 || 2 || 4 066 336 || 14 
 Subtotal għall-għan speċifiku Nru 1 || 580,905 || 2 || 580 905 || 2 || 580 905 || 2 || 580 905 || 2 || 580 905 || 2 || 580 905 || 2 || 580 905 || 2 || 4,066,336 || 14 
 SPIŻA TOTALI || 580,905 || 2 || 580 905 || 2 || 580 905 || 2 || 580 905 || 2 || 580 905 || 2 || 580 905 || 2 || 580 905 || 2 || 4,066,336 || 14 
3.2.3.     Impatt stmat fuq
l-approprjazzjonijiet ta' natura amministrattiva
3.2.3.1.  Sommarju
·      ¨  Il-proposta/l-inizjattiva
ma tirrikjedix l-użu ta’ approprjazzjonijiet amministrattivi
·      X  Il-proposta/l-inizjattiva teħtieġ l-użu ta’
approprjazzjonijiet amministrattivi, kif spjegat hawn taħt:
EUR miljun (sa 3
punti deċimali)
   || Sena N 2014 || Sena N+1 2015 || Sena N+2 2016 || Sena N+3 2017 || Sena N+4 2018 || Sena N+5 2019 || Sena N+6 2020 || TOTAL 
 INTESTATURA 5 tal-qafas finanzjarju pluriennali ||   ||   ||   ||   ||   ||   ||   ||   
 Riżorsi umani || 0,223 || 0,223 || 0,223 || 0,223 || 0,223 || 0,223 || 0,223 || 1,559   
 Nefqa amministrattiva oħra ||   ||   ||   ||   ||   ||   ||   ||   
 Subtotal tal-INTESTATURA 5 tal-qafas finanzjarju pluriennali ||   ||   ||   ||   ||   ||   ||   ||   
 Barra mill-INTESTATURA 5[23] tal-qafas finanzjarju pluriennali ||   ||   ||   ||   ||   ||   ||   ||   
 Riżorsi umani || 0,047 || 0,047 || 0,047 || 0,047 || 0,047 || 0,047 || 0,047 || 0,328 
 Nefqa oħra ta' natura amministrattiva ||   ||   ||   ||   ||   ||   ||   ||   
 Subtotal barra l-INTESTATURA 5 tal-qafas finanzjarju pluriennali ||   ||   ||   ||   ||   ||   ||   ||   
 TOTAL || 0,270 || 0,270 || 0,270 || 0,270 || 0,270 || 0,270 || 0,270 || 1,887   
3.2.3.2.   Rekwiżiti stmati
ta' riżorsi umani
·      ¨  Il-proposta/l-inizjattiva
ma tirrikjedix l-użu ta’ riżorsi umani
·      X  Il-proposta/l-inizjattiva teħtieġ l-użu ta'
riżorsi umani, kif spjegat hawn taħt:
L-istima għandha tiġi mfissra
f’unitajiet sħaħ tal-ħin ekwivalenti (jew sa mhux aktar minn
punt deċimali wieħed)
   || Sena N 2014 || Sena N+1 2015 || Sena N+2 2016 || Sena N+3 2017 || Sena N+4 2018 || Sena N+5 2019 || Sena N+6 2020 
  Karigi fil-pjan ta’ stabbiliment (uffiċjali u aġenti temporanji) 
 29 01 01 01 (fil-Kwartieri Ġenerali u fl-Uffiċċji ta’ Rappreżentanza tal-Kummissjoni) || 1,7 || 1,7 || 1,7 || 1,7 || 1,7 || 1,7 || 1,7 
 XX 01 01 02 (Delegazzjonijiet) ||   ||   ||   ||   ||   ||   ||   
 XX 01 05 01 (Riċerka indiretta) ||   ||   ||   ||   ||   ||   ||   
 10 01 05 01 (Riċerka diretta) ||   ||   ||   ||   ||   ||   ||   
  Persunal estern (f’Unità ekwivalenti għal Full-Time: FTE)[24] 
 29 01 02 01 (CA, INT, SNE mill-“pakkett globali”) ||   ||   ||   ||   ||   ||   ||   
 XX 01 02 02 (CA, INT, JED, LA u SNE fid-delegazzjonijiet) ||   ||   ||   ||   ||   ||   ||   
 29 01 04 05 [25] || - fil-Kwartieri Ġenerali[26] || 0,6 || 0,6 || 0,6 || 0,6 || 0,6 || 0,6 || 0,6 
 - fid-delegazzjonijiet ||   ||   ||   ||   ||   ||   ||   
 XX 01 05 02 (CA, INT, SNE -— Riċerka indiretta) ||   ||   ||   ||   ||   ||   ||   
 10 01 05 02 (CA, INT, SNE -— Riċerka diretta) ||   ||   ||   ||   ||   ||   ||   
 Linji baġitarji oħra (speċifika) ||   ||   ||   ||   ||   ||   ||   
 TOTAL || 2,3 || 2,3 || 2,3 || 2,3 || 2,3 || 2,3 || 2,3 
XX hija l-qasam
tal-politika jew it-titolu tal-baġit ikkonċernat.
Ir-riżorsi umani
meħtieġa se jagħmel tajjeb għalihom il-persunal mid-DĠ
li huwa diġà assenjat għall-ġestjoni tal-azzjoni u/jew li
ntbagħat jaħdem mad-DĠ, flimkien, jekk ikun meħtieġ, ma’
allokazzjoni addizzjonali li tista’ tingħata lid-DĠ tal-ġestjoni
skont il-proċedura ta’ allokazzjoni annwali u fid-dawl ta’
restrizzjonijiet baġitarji.
Deskrizzjoni
tal-kompiti li jridu jitwettqu:
 Uffiċjali u aġenti temporanji || L-uffiċjali jwettqu l-kompiti li ġejjin: - Xogħol metodoloġiku għad-definizzjoni solida tal-istħarriġ - Xogħol tal-IT biex jirċievu, jivvalidaw u jipproċessaw id-dejta - Analiżi tad-dejta, rilaxx tad-dejta u appoġġ lill-utent 
 Persunal estern || L-SNE jwettaq il-kompiti li ġejjin: - Xogħol metodoloġiku għad-definizzjoni solida tal-istħarriġ 
3.2.4.     Kompatibbiltà mal-qafas
finanzjarju pluriennali attwali
·      X  Il-proposta/l-inizjattiva hija kompatibbli mal-qafas finanzjarju
pluriennali attwali.
·      ¨  Il-proposta/l-inizjattiva
se tinvolvi programmar mill-ġdid tal-intestatura rilevanti fil-qafas
finanzjarju pluriennali.
Mhux applikabbli
·      ¨  Il-proposta/l-inizjattiva
teżiġi l-applikazzjoni tal-istrument tal-flessibbiltà jew
ir-reviżjoni tal-qafas finanzjarju pluriennali[27].
Mhux applikabbli
3.2.5.     Kontribuzzjonijiet minn
partijiet terzi
·      Il-proposta/l-inizjattiva ma tipprevedix kofinanzjament minn partijiet
terzi
X Il-proposta/l-inizjattiva tipprevedi
l-kofinanzjament stmat hawn taħt:
Approprjazzjonijiet f’EUR miljun (sa 3 punti
deċimali)
   || Sena N 2014 || Sena N+1 2015 || Sena N+2 2016 || Sena N+3 2017 || Sena N+4 2018 || Sena N+5 2019 || Sena N+6 2020 || Total 
 Speċifika l-korp tal-kofinanzjament || 0,86 || 0,86 || 0,86 || 0,86 || 0,86 || 0,86 || 0,86 || 6,02 
 TOTAL tal-approprjazzjonijiet kofinanzjati || 0,86 || 0,86 || 0,86 || 0,86 || 0,86 || 0,86 || 0,86 || 6,02 
Nota: dawn
l-ammonti huma stmati minn spejjeż storiċi, meta
EUR 2 miljun kienu jiffinanzjaw 70 % tal-ispejjeż. Dan
ifisser li kienu jirrikejdu EUR 0,86 miljun mingħand partijiet
terzi. In-nuqqas ta’ profitt huwa żgurat permezz ta' kalkolu ex-ante
xieraq tal-ammonti ta’ somom f'daqqa għal kull benefiċjarju
(jiġifieri kull Stat Membru).
Impatt stmat fuq id-dħul
·      X  Il-proposta/l-inizjattiva ma għandha l-ebda impatt finanzjarju
fuq id-dħul.
·      ¨  Il-proposta/l-inizjattiva
għandha l-impatt finanzjarju li ġej:
·                   
¨         fuq ir-riżori proprji
·                   
¨         fuq id-dħul mixxellanju
EUR miljun (sa 3 punti deċimali)
 Linja baġitarja tad-dħul: || Approprjazzjonijiet disponibbli għas-sena baġitarja attwali || Impatt tal-proposta/inizjattiva[28] 
 Sena N || Sena N+1 || Sena N+2 || Sena N+3 || … daħħal il-kolonni li hemm bżonn biex turi t-tul taż-żmien tal-impatt (ara l-punt 1.6) 
 Artikolu …………. ||   ||   ||   ||   ||   ||   ||   ||   
Għad-dħul
mixxellanju assenjat, speċifika l-linja/i baġitarja/i tan-nefqa
milquta.
Mhux applikabbli
Speċifika l-metodu
għall-kalkolu tal-impatt fuq id-dħul.
Mhux applikabbli
[1]               ĠU L 55, 28.2.2011, p. 19.
[2]               ĠU L 55, 28.2.2011, p. 13.
[3]               ĠU L 77, 14.3.1998, p. 3. 
[4]               ĠU L 87, 31.3.2009, p. 164.
[5]               ĠU L 55, 28.2.2011, p. 19.
[6]               ĠU L 55, 28.2.2011, p. 13.
[7]               ĠU L 77, 14.3.1998, p. 3.
[8]               ĠU L 87, 31.3.2009, p. 164.
[9]               ĠU L 298, 26.10.2012, p. 1.
[10]             Għadu
ma ġiex ippubblikat fil-Ġurnal Uffiċjali.
[11]             ABM:
Immaniġġjar Ibbażat fuq l-Attività – ABB: Ibbaġitjar
Ibbażat fuq l-Attività.
[12]             Kif
imsemmi fl-Artikolu 49(6)(a) jew (b) tar-Regolament Finanzjarju.
[13]             ĠU
L 39, 9.2.2013, p. 12.
[14]             Id-dettalji tal-metodi ta’ ġestjoni u referenzi
għar-Regolament Finanzjarju jinstabu fuq is-sit tal-BudgWeb: http://www.cc.cec/budg/man/budgmanag/budgmanag_en.html
[15]             Kif
imsemmija fl-Artikolu 185 tar-Regolament Finanzjarju.
[16]             Diff.
= Approprjazzjonijiet differenzjati/Mhux diff. =Approprjazzjonijiet mhux
differenzjati.
[17]             EFTA:
Assoċjazzjoni Ewropea tal-Kummerċ Ħieles. 
[18]             Il-pajjiżi
kandidati u, meta applikabbli, pajjiżi potenzjalment kandidati mill-Balkani
tal-Punent.
[19]             Is-sena N
hija s-sena li fiha tibda l-implimentazzjoni tal-proposta/inizjattiva.
[20]             Assistenza
u nefqa teknika u/jew amministrattiva b’appoġġ
għall-implimentazzjoni tal-programmi u/jew l-azzjonijiet tal-UE (dawk li
qabel kienu linji “BA”), ir-riċerka indiretta u r-riċerka diretta.
[21]             Ir-riżultati
huma prodotti u servizzi li jridu jiġu pprovduti (eż.: l-għadd
ta’ skambji tal-istudenti ffinanzjati, l-għadd ta' km ta' toroq mibnija,
eċċ.).
[22]             Kif
deskritt fit-Taqsima 1.4.2. “Għan(ijiet) speċifiku/speċifiċi
…”.
[23]             Assistenza
u nefqa teknika u/jew amministrattiva b’appoġġ
għall-implimentazzjoni tal-programmi u/jew l-azzjonijiet tal-UE (dawk li
qabel kienu linji “BA”), ir-riċerka indiretta u r-riċerka diretta.
[24]             CA=
Aġent Kuntrattwali; INT = persunal tal-aġenzija (‘Intérimaire’);
JED= ‘Jeune Expert en Délégation’ (Esperti Żgħażagħ
fid-Delegazzjonijiet); LA= Aġent Lokali; SNE= Espert Nazzjonali Sekondat.
[25]             Taħt
il-limitu massimu għall-persunal estern mill-approprjazzjonijiet
operazzjonali (dawk li qabel kienu l-linji “BA”).
[26]             Essenzjalment
għall-Fondi Strutturali, għall-Fond Agrikolu Ewropew
għall-Iżvilupp Rurali (FAEŻR) u għall-Fond Ewropew
għas-Sajd (FES).
[27]             Ara
l-punti 19 u 24 tal-Ftehim Interistituzzjonali.
[28]             Fir-rigward
ta’ riżorsi proprji tradizzjonali (dazji doganali, imposti fuq iz-zokkor),
l-ammonti indikati għandhom ikunu ammonti netti, jiġifieri ammonti
grossi wara tnaqqis ta’ 25 % tal-ispejjeż tal-ġbir.